
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 207 

“ “ ” 7 Σεπτεμβρίου 1998 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ.:285 

Προσαρμογή της Ελληνικής Νομοθεσίας προς τις διατά¬ 
ξεις της Οδηγίας αρ. 96/67 του Συμβουλίου των Ευ¬ 
ρωπαϊκών Κοινοτήτων με την «πρόσβαση στην αγορά 
υπηρεσιών εδάφους στους Αερολιμένες της Κοινότη¬ 
τας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις 

1) του άρθρου 4 του Ν. 1338/83 «εφαρμογή του Κοινο¬ 
τικού Δικαίου (Α /34), όπως αντικαταστάθηκε με το άρθρο 
6 παρ. 4 του Ν. 1440/84 (Α'/70) και τροποποιήθηκε με το 
άρθρο 19του Ν. 2367/95 (Α261) και του άρθρου 3 του Ν. 
1338/83 όπως αντικαταστάθηκε από το άρθρο 65 του Ν. 
1892/90 (Α'/101). 

2) του Ν. 2077/92 (Α' 136) «Κύρωση της Συνθήκης για 
την Ευρωπαϊκή Ένωση και των σχετικών πρωτοκόλλων 
και δηλώσεων που περιλαμβάνονται στην Τελική Πράξη». 

3) του άρθρου 29α του Ν. 1558/85 «Κυβέρνηση και Κυ¬ 
βερνητικά Όργανα» (Α' 137), όπως το άρθρο αυτό προ¬ 
στέθηκε με το άρθρο 27 Ν. 2081/92 (Α'/154) και αντικατα- 
στάθηκε με το άρθρο 1 παρ. 2α του Ν. 2469/97 (Α' 38). 

4) Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη εις βάρος του Κρατι¬ 
κού Προϋπολογισμού. 

5) Την υπ’ αριθ. 299/98/25.5.98 Γνωμοδότηση του Ε' 
Τμήματος του Συμβουλίου της Επικράτειας μετά από 
πρόταση των Υπουργών Εθνικής Οικονομίας - Οικονομι¬ 
κών και Μεταφορών - Επικοινωνιών, αποφασίζουμε: 

ΑΡΘΡΟ 1 
ΣΚΟΠΟΣ 

1. Σκοπός του παρόντος Προεδρικού Διατάγματος είναι 
η προσαρμογή της Ελληνικής Νομοθεσίας στις διατάξεις 
της Οδηγίας 96/67/ΕΚ του Συμβουλίου της 15ης Οκτω¬ 
βρίου 1996, σχετικά με την πρόσβαση στην αγορά υπηρε¬ 
σιών εδάφους στους αερολιμένες της Κοινότητας 
(17272/36). 

2. Το παρόν Προεδρικό Διάταγμα ρυθμίζει τους όρους 
και τις προϋποθέσεις υπό τις οποίες παρέχονται υπηρε¬ 
σίες επίγειας εξυπηρέτησης στους Ελληνικούς Αερολιμέ¬ 
νες, και ειδικότερα, αφορά σε: 


α) φορείς παροχής υπηρεσιών επίγειας εξυπηρέτησης 
προς τρίτους (ΗαηάΙίηρ ΑςβπΙε). 

β) αυτοεξυπηρετούμενους αερομεταφορείς (δθΙί-Ηαπ- 
άίθά Αϊγ ΟαΓπβΓε). 

γ) λοιπά θέματα που σχετίζονται με την παροχή υπηρε¬ 
σιών επίγειας εξυπηρέτησης στους Ελληνικούς Αερολι¬ 
μένες που εμπίπτουν στο πεδίο εφαρμογής του παρόντος 
Προεδρικού Διατάγματος. 

ΑΡΘΡΟ 2 
ΟΡΙΣΜΟΙ 

Για τους σκοπούς του παρόντος Π.Δ ισχύουν οι ακό¬ 
λουθοι ορισμοί: 

α) Αερολιμένας : είναι κάθε χώρος ειδικά διαρρυθμι¬ 
σμένος για την προσγείωση, την απογείωση και τους ε¬ 
λιγμούς αεροσκαφών, ο οποίος συμπεριλαμβάνει τις τυ¬ 
χόν συναφείς εγκαταστάσεις για τις ανάγκες της κίνησης 
και της εξυπηρέτησης των αεροσκαφών καθώς και τις ε¬ 
γκαταστάσεις που υποβοηθούν τις εμπορικές αεροπορι¬ 
κές υπηρεσίες. 

β) Σύστημα αερολιμένων: Κάθε σύνολο δύο ή περισσο¬ 
τέρων αερολιμένων που εξυπηρετούν από κοινού την ίδια 
πόλη ή αστικό κέντρο, όπως ορίζεται στο παράρτημα 2 
του Κανονισμού (ΕΟΚ) 2408/92του Συμβουλίου της 23ης 
Ιουλίου 1992 "για την πρόσβαση των κοινοτικών αερομε¬ 
ταφορέων σε δρομολόγια ενδοκοινοτικών αεροπορικών 
γραμμών". 

γ) Οργανισμός Διαχείρισης : είναι ο Οργανισμός, ο ο¬ 
ποίος σε συνδυασμό ή όχι με άλλες δραστηριότητες, έχει 
την διοίκηση και εκμετάλλευση των εγκαταστάσεων και υ¬ 
ποδομών, το συντονισμό και τον έλεγχο των δραστηριο¬ 
τήτων διαφόρων φορέων του αερολιμένα ή του συγκεκρι¬ 
μένου συστήματος αερολιμένων σύμφωνα με τους κείμε¬ 
νους εθνικούς κανόνες δικαίου. 

δ) Χρήστης Αερολιμένα : είναι κάθε φυσικό ή νομικό 
πρόσωπο που μεταφέρει, αεροπορικώς, επιβάτες .ταχυ¬ 
δρομείο ή και φορτίο από/προς τον συγκεκριμένο αερολι¬ 
μένα. 

ε) Υπηρεσίες Επίγειας Εξυπηρέτησης : είναι οι υπηρε¬ 
σίες που περιγράφονται στο Παράρτημα Α που προσαρ- 
τάται στο παρόν Προεδρικό Διάταγμα και παρέχονται σε 
χρήστες εντός του Αερολιμένα. 

στ) Αυτοεξυπηρέτηση: είναι μορφή παροχής υπηρε¬ 
σιών επίγειας εξυπηρέτησης, όπου ο χρήστης παρέχει 
απ’ ευθείας στον εαυτό του (με ίδια μέσα και προσωπι¬ 
κό) μία ή περισσότερες κατηγορίες υπηρεσιών επίγειας ε¬ 
ξυπηρέτησης χωρίς να συνάπτει με τρίτο σύμβαση, υπό 

οιαδήποτε μορφή, για την παροχή τους. Στην έννοια του 
παρόντος ορισμού δεν συμπεριλαμβάνονται 

• η διεταιρική συμφωνία για την από κοινού εκμετάλ¬ 
λευση αεροπορικής γραμμής ( ΟΟϋΕ 3ΗΑΒΙΝΟ) 

• η συμφωνία ΡΒΑΝ0ΗΙ3Ε, όπως περιγράφεται στον 
Κανονισμό ΕΟΚ 4087/88 της 30/11/88 για την εφαρμογή 
του άρθρου 85 παρ.3 της συνθήκης σε κατηγορίες συμ¬ 
φωνιών ίι-αηοΝεθ 

• οι εμπορικές συμφωνίες (κοινοπραξία - συνεργασία) 
για συγκεκριμένη εκμετάλλευση (ύΟΙΝΤ \/ΕΝΤυΒΕ5 - ΑΕ- 
ΕΙΑΝΘΙΕ3). 

Κατά την έννοια του παρόντος ορισμού οι χρήστες δεν 
λογίζονται έναντι αλλήλων ως τρίτοι εφ’ όσον 

- ο ένας κατέχει πλειοψηφική συμμετοχή στον άλλο ή 

- ένας και ο αυτός φορέας κατέχει πλειοψηφική συμμε¬ 
τοχή σε όλους 

ζ) Φορέας παροχής υπηρεσιών επίγειας εξυπηρέτη¬ 
σης: είναι κάθε φυσικό ή νομικό πρόσωπο που παρέχει σε 
τρίτους μία ή περισσότερες κατηγορίες υπηρεσιών επί¬ 
γειας εξυπηρέτησης, (εφεξής αναφέρεται ως Φορέας). 

η) Αεροπορική Αρχή : είναι η αρμόδια Κρατική Αεροπο¬ 
ρική Αρχή (Υπηρεσία Πολιτικής Αεροπορίας) για την πα¬ 
ρακολούθηση και τον έλεγχο της εφαρμογής του παρό¬ 
ντος Προεδρικού Διατάγματος. 

θ) Βασικός Κανονισμός Επίγειας Εξυπηρέτησης: είναι η 
πράξη του Υπουργό Μεταφορών και Επικοινωνιών η ο¬ 
ποία περιλαμβάνει τις ελάχιστες απαιτήσεις της Αερο¬ 
πορικής Αρχής ως προς το περιεχόμενο των οικείων Κα¬ 
νονισμών επίγειας εξυπηρέτησης ανά Αερολιμένα. 

ι) Οικείος Κανονισμός Επίγειας Εξυπηρέτησης: είναι ε¬ 
σωτερικός Κανονισμός που εκδίδεται από τον Οργανισμό 
Διαχείρισης εκάστου Αερολιμένα με βάση τις ιδιαίτερες 
ανάγκες αυτού. Οι διατάξεις του δεν αντίκεινται προς τον 
Βασικό Κανονισμό. Ο Οικείος Κανονισμός, υποβάλλεται 
για έγκριση στον Υπουργό Μεταφορών και Επικοινωνιών 
έπειτα από εισήγηση της Αεροπορικής Αρχής. 

κ) Αντίτιμο : είναι το ποσό που καταβάλλεται για την εκ¬ 
χώρηση του δικαιώματος παροχής υπηρεσιών επίγειας ε¬ 
ξυπηρέτησης ή αυτοεξυπηρέτησης καθώς και για την δυ¬ 
νατότητα πρόσβασης στις συναφείς προς τούτο κεντρι¬ 
κές υποδομές και εγκαταστάσεις του Αερολιμένα 
λ) Υποχρέωση παροχής υπηρεσίας Δημοσίου συμφέ¬ 
ροντος (ΡΕΙΒΕΙΘ 3ΕΒ\/ΙΟΕ ΟΒΕΙΟΑΤΙΟΝ): είναι όλες οι υ¬ 
ποχρεώσεις που επιβάλλονται σε φορέα επίγειας εξυπη¬ 
ρέτησης προκειμένου να λάβει, ως προς τις υπηρεσίες 
για τις οποίες του έχε χορηγηθεί έγκριση, όλα τα ανα¬ 
γκαία μέτρα για την παροχή υπηρεσίας που πληροί καθο¬ 
ρισμένα κριτήρια συνέχειας, τακτικότητας καιτιμώντα ο¬ 
ποία ο φορέας επίγειας εξυπηρέτησης δεν επρόκειτο να 
πληροί εάν ελάμβανε αποκλειστικά υπόψη το εμπορικό 
συμφέροντου. 

ΑΡΘΡΟ 3 

ΠΕΔΙΟ ΕΦΑΡΜΟΓΗΣ 

1. Οι διατάξεις του παρόντος Προεδρικού Διατάγμα¬ 
τος, σχετικά με τις υπηρεσίες επίγειας εξυπηρέτησης ι¬ 
σχύουν για κάθε Αερολιμένα στην Ελληνική Επικράτεια, 
ανοικτό στην εμπορική κίνηση, σύμφωνα με τους ακόλου¬ 
θους κανόνες: 

α) Οι διατάξεις σχετικά με τις κατηγορίες υπηρεσιών 
που αναφέρονται στην αυτοεξυπηρέτηση ισχύουν για κά¬ 
θε ελληνικό Αερολιμένα, ανεξαρτήτως του όγκου κίνη¬ 
σης σε αυτόν από την 1-1-1998 εκτός από τις κατηγορίες 
που αφορούν στις υπηρεσίες: 


-διαχείρισης αποσκευών (Βαρραςί 6 ΗαηάΙίηρ) 
-εξυπηρέτησης αεροσκαφών στην πίστα (Βαπιρ Ηαη- 
άΐίηρ) 

-εφοδιασμού σε καύσιμα και λάδια (ΡυοΙ αηά ΟΝ Ηαη- 
άΐίηρ) 

-διακίνησης φορτίου και ταχυδρομείου μεταξύ Αερο¬ 
σταθμού και αεροσκάφους είτε πρόκειται για εισερχόμε¬ 
νο, είτε εξερχόμενο, ή διερχόμενο φορτίο και ταχυδρο¬ 
μείο (ΡτθίηΙιΙ επό ΜείΙ ΗεπόΙίηη). 

β) Οι διατάξεις σχετικά με τις τέσσερις (4) κατηγορίες 
υπηρεσιών του προηγουμένου εδαφίου ισχύουν από 1-1- 
1998 για τους Ελληνικούς Αερολιμένες με ετήσια κίνηση 
τουλάχιστον 1.000.000 επιβατών ή 25.000τόνων φορτίου. 

γ) Οι διατάξεις σχετικά με τις κατηγορίες υπηρεσιών ε¬ 
δάφους που αναφέρονται στην εξυπηρέτηση προς τρί¬ 
τους ισχύουν από την 1-1-1999 για τους Αερολιμένες 
-των οποίων η ετήσια κίνηση ανέρχεται τουλάχιστον σε 
3.000.000 επιβατών ή σε 75.000 τόννων φορτίου ή 
-των οποίων η κίνηση κατά την διάρκεια του εξαμήνου 
που προηγείται της 1ης Απριλίου ή της 1ης Οκτωβρίου 
του προηγουμένου έτους ανήλθε σε 2.000.000 επιβάτες ή 
50.000 τόνους φορτίου 

2. Με την επιφύλαξη της παρ.1 οι διατάξεις του παρό¬ 
ντος ισχύουν από την 1-1-2001 για κάθε ελληνικό Αερολι¬ 
μένα ανοικτό στην εμπορική κίνηση που έχει ετήσια κίνη¬ 
ση τουλάχιστον 2.000.000 επιβάτες ή 50.000 τόνους φορ¬ 
τίου. 

3. Όταν σε ένα αερολιμένα επιτυγχάνεται ένα από τα κα- 
τώτατα όρια κίνησης φορτίου που αναφέρονται στο πα¬ 
ρόν άρθρο χωρίς ωστόσο να επιτευχθεί και το αντίστοιχο 
κατώτατο όριο κίνησης επιβατών, οι διατάξεις του παρό¬ 
ντος δεν ισχύουν στις κατηγορίες των υπηρεσιών που 
προορίζονται αποκλειστικά για τους επιβάτες. 

4. Εντός του πρώτου τριμήνου εκάστου έτους όλοι οι 
Οργανισμοί Διαχείρισης των Αερολιμένων αποστέλλουν 
στην αρμόδια Αεροπορική Αρχή τα στοιχεία που αφο¬ 
ρούν στην κίνηση των επιβατών και φορτίου. 

Μετά την λήψη των ανωτέρω στοιχείων και όχι αργότε¬ 
ρα από την 1η Μάίου εκάστου έτους η αρμόδια Αεροπο¬ 
ρική Αρχή καταρτίζει κατάλογο ελληνικών αεροδρομίων 
με τα στοιχεία που απαιτούνται από τις διατάξεις του πα¬ 
ρόντος Προεδρικού Διατάγματος. Ο κατάλογος αυτός α- 
ποστέλλεταιπροτης 1ης Ιουλίου εκάστου έτους στην Ευ¬ 
ρωπαϊκή Επιτροπή για να δημοσιευτεί στην Εφημερίδα 
των Ευρωπαϊκών Κοινοτήτων. 

ΑΡΘΡΟ 4 

ΟΡΓΑΝΙΣΜΟΣ ΔΙΑΧΕΙΡΙΣΗΣ ΑΕΡΟΛΙΜΕΝΑ 

1. Όταν η διαχείριση και η εκμετάλλευση ενός αερολι¬ 
μένα ή συστήματος αερολιμένων δεν ασκούνται από έναν 
μόνο αλλά από περισσότερους ανεξάρτητους οργανι¬ 
σμούς, καθένας από αυτούς λογίζεται μέρος του Οργανι¬ 
σμού Διαχείρισης σε ότι αφορά τις διατάξεις του παρό¬ 
ντος Προεδρικού Διατάγματος. 

2. Ομοίως, αν έχει ορισθεί ένας μόνον Οργανισμός Δια¬ 
χείρισης για πολλούς αερολιμένες ή συστήματα αερολι¬ 
μένων, καθένας εξ αυτών λαμβάνεται υπόψη μεμονωμένα 
σε ότι αφορά την εφαρμογή των διατάξεων του παρό¬ 
ντος. 

3. Η κρατική Αρχή στην εποπτεία ή τον έλεγχο της οποί¬ 
ας υπάγονται οι Οργανισμοί Διαχείρισης οφείλει, στα 
πλαίσια των κατά νόμον υποχρεώσεών της, να μεριμνά 
για την εφαρμογή των διατάξεων του παρόντος Διατάγ¬ 
ματος. 

ΑΡΘΡΟ 5 

ΔΙΑΧΩΡΙΣΜΟΣ ΟΙΚΟΝΟΜΙΚΩΝ ΔΡΑΣΤΗΡΙΟΤΗΤΩΝ 

1. Ο Οργανισμός Διαχείρισης του αερολιμένα, ο χρή¬ 
στης και ο φορέας παροχής υπηρεσιών επίγειας εξυπη¬ 
ρέτησης υποχρεούνται, όταν παρέχουν υπηρεσίες επί¬ 
γειας εξυπηρέτησης, να διαχωρίζουν αυστηρά, σύμφωνα 
με τις ισχύουσες εμπορικές πρακτικές, την λογιστική κα¬ 
ταγραφή των δραστηριοτήτων που συνδέονται με την 
παροχή αυτών των υπηρεσιών από τις υπόλοιπες δρα- 
στηριότητέςτους. 

2. Η υλοποίηση του λογιστικού διαχωρισμού ελέγχεται 
ετησίως από ανεξάρτητο ελεγκτή, ο οποίος ορίζεται με 
κοινή απόφαση των Υπουργών Οικονομικών και Μεταφο¬ 
ρών - Επικοινωνιών. 

3.0 ελεγκτής επαληθεύει επίσης ότι δεν υπάρχουν χρη¬ 
ματοοικονομικές ροές μεταξύ των δραστηριοτήτων του 
Οργανισμού Διαχείρισης ως διοικητικής αρχής του Αερο¬ 
λιμένα και ως φορέως παροχής υπηρεσιών επίγειας εξυ¬ 
πηρέτησης. 

4. Σε περίπτωση διαπίστωσης παραβάσεων των ανωτέ¬ 
ρω διατάξεων από τους Οργανισμούς Διαχείρισης των Α¬ 
ερολιμένων ή τους φορείς επιβάλλονται από τον Υπουρ¬ 
γό Μεταφορών και Επικοινωνιών χρηματικά πρόστιμα μέ¬ 
χρι πέντε εκατομμυρίων (5.000.000) δραχμών, κατόπιν 
εισηγήσεως της αρμόδιας Αεροπορικής Αρχής. 

ΑΡΘΡΟ 6 

ΕΠΙΤΡΟΠΗ ΧΡΗΣΤΩΝ 

1. Οι Οργανισμοί Διαχείρισης των Αερολιμένων που ε¬ 
μπίπτουν στις διατάξεις του παρόντος Διατάγματος συ¬ 
γκροτούν εντός δύο (2) μηνών από την δημοσίευση του 
παρόντος Επιτροπή χρηστών. Η Επιτροπή αποτελείται α¬ 
πό τους εκπροσώπους των χρηστών ή τις αντιπροσωπευ¬ 
τικές οργανώσεις τους. Οι όροι συγκρότησης και οι κανό¬ 
νες λειτουργίας της καθορίζονται με αποφάσεις τους, οι 
οποίες εγκρίνονται από τον Υπουργό Μεταφορών και Ε¬ 
πικοινωνιών έπειτα από εισήγηση της αρμόδιας Αεροπο¬ 
ρικής Αρχής. 

2. Όλοι οι χρήστες δικαιούνται να συμμετέχουν στην Ε¬ 
πιτροπή χρηστών ή να εκπροσωπούνται σε αυτή από Ορ¬ 
γάνωση τους στην οποία αναθέτουν την αποστολή αυτή. 

ΑΡΘΡΟ 7 

ΠΑΡΟΧΗ ΥΠΗΡΕΣΙΩΝ ΕΠΙΓΕΙΑΣ ΕΞΥΠΗΡΕΤΗΣΗΣ 
ΠΡΟΣ ΤΡΙΤΟΥΣ 

1. Οι φορείς επίγειας εξυπηρέτησης έχουν το δικαίωμα 
της ελεύθερης πρόσβασης στην αγορά υπηρεσιών επί¬ 
γειας εξυπηρέτησης σε όλους τους ελληνικούς αερολι¬ 
μένες που είναι ανοικτοί σε εμπορική κίνηση σύμφωνα με 
τις προβλέψεις και περιορισμούς του παρόντος Διατάγ¬ 
ματος. 

2. Οι φορείς παροχής υπηρεσιών επίγειας εξυπηρέτη¬ 
σης που δραστηριοποιούνται στα Ελληνικά αεροδρόμια 
υποχρεούνται να είναι εγκατεστημένοι στην Ευρωπαϊκή 
Ένωση. 

3.0 αριθμός των φορέων που παρέχουν υπηρεσίες επί¬ 
γειας εξυπηρέτησης στις εξής κατηγορίες: 

-διαχείρισης αποσκευών (Β399 3 9 θ Η3ηάΙίη9) 

-εξυπηρέτησης αεροσκαφών στην πίστα (Βαπιρ Ηβπ- 
άΙίπ9) 

-εφοδιασμού σε καύσιμα και λάδια (ΡυθΙ 3ηά ΟίΙ Ηβπ- 
ύΙίπ9) 

-διακίνησης φορτίου και ταχυδρομείου μεταξύ του Αε¬ 
ροσταθμού και του Αεροσκάφους, είτε πρόκειται για ει¬ 
σερχόμενο, είτε εξερχόμενο, ή διερχόμενο φορτίο και τα¬ 
χυδρομείο (Ργθ^ΙίΙ 3ηά ΜβΝ Η3ΠάΙίη9 ) δεν μπορεί να εί¬ 


ναι μικρότερος των δύο (2) για κάθε κατηγορία υπηρε¬ 
σιών ανά αερολιμέναπου υπάγεται στις ρυθμίσειςτου πα¬ 
ρόντος Διατάγματος. Ο αριθμός των φορέων καθορίζεται 
στον Οικείο Κανονισμό Επίγειας εξυπηρέτησης εκάστου 
αερολιμένα. 

4. Από την 1-1-2001 ο ένας τουλάχιστον από αυτούς 
τους εγκεκριμένους φορείς επίγειας εξυπηρέτησης δεν 
επιτρέπεται να ελέγχεται άμεσα ή έμμεσα: 

α) ούτε από τον Οργανισμό Διαχείρισης του Αερολιμέ¬ 
να, 

β) ούτε από χρήστη που μετέφερε άνω του 25% των ε¬ 
πιβατών ή του φορτίου που διακινήθηκε στον αερολιμένα 
κατά την διάρκεια του έτους που προηγήθηκε του έτους 
επιλογής του φορέα, 

γ) ούτε από οργανισμό που ελέγχει ή ελέγχεται άμεσα 
ή έμμεσα από τον εν λόγω Οργανισμό Διαχείρισης ή χρή¬ 
στη. 

5. Όταν κατ’ εφαρμογή της παραγράφου 3 του παρόντος 
άρθρου ο αριθμός των εγκεκριμένων φορέων επίγειας ε¬ 
ξυπηρέτησης περιορίζεται, ο εκάστοτε χρήστης ενός Αε¬ 
ρολιμένα, ανεξαρτήτως του τμήματος του Αερολιμένα το 
οποίο του έχει διατεθεί, πρέπει να έχει για κάθε περιορι- 
σθείσα κατηγορία υπηρεσιών ουσιαστική επιλογή μεταξύ 
δύο τουλάχιστον φορέων επίγειας εξυπηρέτησης, με βάση 
τα προβλεπόμενα στις παραγράφους 3 και 4. 

6. Η επιλογή των φορέων επίγειας εξυπηρέτησης προς 
τρίτους σε περίπτωση περιορισμού τους με βάση τις δια¬ 
τάξεις της παραγράφου 3 του παρόντος άρθρου ή τις δια¬ 
τάξεις του άρθρου 10, πραγματοποιείται σύμφωνα με 
τους ορισμούς του άρθρου 12 του παρόντος, καθώς και 
τους όρους και διαδικασίες που καθορίζονται στον οικείο 
Κανονισμό επίγειας εξυπηρέτησης. 

ΑΡΘΡΟ 8 

ΑΥΤΟΕΞΥΠΗΡΕΤΗΣΗ 

1. Όλοι οι χρήστες έχουν το δικαίωμα της αυτοεξυπη¬ 
ρέτησης (εξυπηρέτηση δι’ ιδίων μέσων και προσωπικού - 
56ΐί-Ιΐ3ηάΙίη9) σε όλους τους Ελληνικούς Αερολιμένες 
που είναι ανοιχτοί σε εμπορική κίνηση σύμφωνα με τις α¬ 
παιτήσεις και περιορισμούς του παρόντος διατάγματος. 

2. Για τις κατωτέρω κατηγορίες υπηρεσιών επίγειας ε¬ 
ξυπηρέτησης που αφορούν 

-τηνδιαχείριση αποσκευών (Β399 3 9 3 Η3πάΙίπ9) 

-τηνεξυπηρέτηση αεροσκαφών στηνπίστα (Ρ3πηρ Η3Π- 
άΙίτΐ9) 

- τον εφοδιασμό σε καύσιμα και λάδια (ΡυβΙ από ΟίΙ 
ΗαηάΙίη9) 

-την διακίνηση φορτίου και ταχυδρομείου μεταξύ του α¬ 
εροσταθμού και του αεροσκάφους είτε πρόκειται για ει¬ 
σερχόμενο είτε για εξερχόμενο ή διερχόμενο φορτίο και 
ταχυδρομείο (ΡΓθί9άΐ3πά ΜβίΙ Η3ηάΙίπ9), 

ο αριθμός των αυτοεξυπηρετούμενων χρηστών δεν 
μπορεί να είναι μικρότερος των δύο (2) για κάθε αερολι¬ 
μένα που υπάγεται στις ρυθμίσεις του παρόντος Προε¬ 
δρικού Διατάγματος. Οι χρήστες θα επιλέγονται από τον 
Οργανισμό Διαχείρισης εκάστου Αερολιμένα με βάση 
διαφανή, κατάλληλα, αντικειμενικά και αμερόληπτα κρι¬ 
τήρια. Ο καθορισμός του αριθμού των χρηστών και η χρο¬ 
νική διάρκεια του χορηγουμένου δικαιώματος καθορίζε¬ 
ται στον οικείο Κανονισμό επίγειας εξυπηρέτησης. Μετά 
την λήξη της ανωτέρω χρονικής περιόδου το χορηγηθέν 
δικαίωμα επανεξετάζεται με βάση τα υφιστάμενα κριτή¬ 
ρια απότον Οργανισμό Διαχείρισης εκάστου Αερολιμένα. 

3. Τα κριτήρια επιλογής των αυτοεξυπηρετούμενων 
χρηστών περιλαμβάνονται στον Βασικό Κανονισμό Επί¬ 
γειας Εξυπηρέτησης και ενδεικτικά, είναι: 

α) ο αριθμός των διακινουμένων επιβατών ετησίως, 
β) η τακτικότητα των δρομολογίων, 
γ) ο αριθμός και ο τύπος των αεροσκαφών, 
δ) τα δίκτυα δρομολογίων της εταιρείας εντός της Ελ¬ 
λάδος και 

ε) η ικανότητα του αυτοεξυπηρετούμενου χρήστη να α¬ 
σκεί, κατάτρόπο επαρκή, τις εργασίες επίγειας εξυπηρέ¬ 
τησης σύμφωνα με τα πρότυπα, τους όρους και την δια¬ 
δικασία πιστοποίησης που καθορίζονται από τον Οικείο 
Κανονισμό Επίγειας Εξυπηρέτησης. 

4. Τα επιπλέον κριτήρια επιλογής των αυτοεξυπηρετού- 
μενων χρηστών για κάθε αερολιμένα, καθώς και η διαδι¬ 
κασία επιλογής των αυτοεξυπηρετούμενων χρηστών κα¬ 
θορίζονται στον Οικείο Κανονισμό Επίγειας Εξυπηρέτη¬ 
σης. 

5. Ο Οργανισμός Διαχείρισης του Αερολιμένα δύναται 
να θεσπίζει αντίτιμο αυτοεξυπηρέτησης, το ύψος του ο¬ 
ποίου καθορίζεται κατόπιν διαβουλεύσεων με την Επι¬ 
τροπή Χρηστών με βάση κατάλληλα, διαφανή, αντικειμε¬ 
νικά και αμερόληπτα κριτήρια. Ο τρόπος καταβολής του 
και τα κριτήρια υπολογισμού του καθορίζονται στον Οι¬ 
κείο Κανονισμό Επίγειας Εξυπηρέτησης. 

ΑΡΘΡΟ 9 

ΚΕΝΤΡΙΚΕΣ ΥΠΟΔΟΜΕΣ 

1 .Με την επιφύλαξη των άρθρων 7 και 8 του παρόντος 
Προεδρικού Διατάγματος, ο Οργανισμός Διαχείρισης ε- 
κάστου αερολιμένα αναλαμβάνει την διαχείριση των κε¬ 
ντρικών υποδομών υπηρεσιών επίγειας εξυπηρέτησης 
των οποίων η πολυπλοκότητα, το κόστος ή οι επιπτώσεις 
τους στο περιβάλλον δεν επιτρέπουν την υποδιαίρεση ή 
τον πολλαπλασιασμό τους. 

Ως κεντρικές υποδομές αναφέρονται ενδεικτικά οι κα¬ 
τωτέρω : 

- Ο διαχωρισμός των αποσκευών (Βαρρθθ 6 δοιίίηρ) 

- Η αφαίρεση των πάγων από τα αεροσκάφη (Ωθ-ίσίης)) 

- Ο καθαρισμός των υδάτων (\Λ/31 θγ Ρυπίίθ3ΐίοη) 

- Τα Συστήματα Διανομής Καυσίμων (ΡυθΙ □ίείπβυίίοη 
δγείβπι) 

Ο Υπουργός Μεταφορών και Επικοινωνιών μετά από 
γνώμη του Οργανισμού Διαχείρισης και σχετική εισήγηση 
της αρμόδιας Αεροπορικής Αρχής, μπορεί να επιβάλλει 
την υποχρεωτική χρήση των υποδομών αυτών από τους 
φορείς παροχής υπηρεσιών επίγειας εξυπηρέτησης και 
από τους αυτοεξυπηρετούμενους χρήστες. 

2. Η αρμόδια Αεροπορική Αρχή διασφαλίζει την απρό¬ 
σκοπτη πρόσβαση των φορέων επίγειας εξυπηρέτησης 
και των αυτοεξυπηρετούμενων χρηστών στις υποδομές 
αυτές εντός των ορίων που προβλέπει το παρόν Προε¬ 
δρικό Διάταγμα με βάση διαφανή, κατάλληλα, αντικειμε¬ 
νικά και αμερόληπτα κριτήρια. 

3. Ο Οργανισμός Διαχείρισης του Αερολιμένα δύναται 
να θεσπίζει αντίτιμο χρήσης κεντρικών υποδομών το ύ¬ 
ψος του οποίου καθορίζεται μετά από διαβουλεύσεις με 
την Επιτροπή Χρηστών με βάση κατάλληλα, διαφανή, α¬ 
ντικειμενικά και αμερόληπτα κριτήρια. Ο τρόπος καταβο¬ 
λής του και τα κριτήρια υπολογισμού του καθορίζονται 
στον Οικείο Κανονισμό Επίγειας Εξυπηρέτησης. 

ΑΡΘΡΟ 10 
ΠΑΡΕΚΚΛΙΣΕΙΣ 

1. Όταν σε ένα Αερολιμένα συγκεκριμένοι περιορισμοί 
που αφορούν στον διαθέσιμο χώρο (ερβοθ 3ν3ϋ301θ) ή 
την δυναμικότητα (οαρβοίΐγ) οι οποίοι οφείλονται ιδίως 
στην συμφόρηση και το ποσοστό χρήσης του χώρου εις 


τρόπον ώστε να καθίσταται αδύνατο το άνοιγμα της αγο¬ 
ράς υπηρεσιών επίγειας εξυπηρέτησης ή η άσκηση της 
αυτοεξυπηρέτησης στον βαθμό που προβλέπεται από το 
παρόν Διάταγμα, ο Υπουργός Μεταφορών και Επικοινω¬ 
νιών μετά από γνώμη του Οργανισμού Διαχείρισης του Α¬ 
ερολιμένα και σχετική εισήγηση της αρμόδιας Αεροπορι¬ 
κής Αρχής με αιτιολογημένη απόφασή του δύναται: 

α) να περιορίσει τον αριθμό των φορέων επίγειας εξυ¬ 
πηρέτησης για μία ή περισσότερες κατηγορίες υπηρε¬ 
σιών επίγειας εξυπηρέτησης εκτός εκείνων που αναφέ- 
ρονται στο άρθρο 7, παρ.3 του παρόντος, σε όλον τον Α¬ 
ερολιμένα ή ένα μέρος του. Στην περίπτωση αυτή ισχύουν 
οιπροβλέψειςτου άρθρου 7, παρ.4,5 και 6του παρόντος. 

β) Να αναθέσει αποκλειστικά σε ένα και μόνο φορέα μία 
ή περισσότερες κατηγορίες υπηρεσιών επίγειας εξυπη¬ 
ρέτησης από εκείνες που αναφέρονται στο άρθρο 7 παρ 
3 του παρόντος. 

γ) Να επιτρέψει την αυτοεξυπηρέτηση σε περιορισμένο 
αριθμό χρηστών για κατηγορίες άλλες εκτός από εκείνες 
που αναφέρονται στο άρθρο 8 παρ. 2 υπό τον όρο ότι οι 
εν λόγω χρήστες θα επιλέγονται με βάση κατάλληλα, α¬ 
ντικειμενικά, διαφανή και αμερόληπτα κριτήρια. 

δ) Να απαγορεύσει εντελώς ή να επιτρέψει σε έναν μό¬ 
νο χρήστη την αυτοεξυπηρέτηση για τις κατηγορίες του 
άρθρου 8 παρ.2 

2. Κάθε παρέκκλιση που αποφασίζεται κατ’ εφαρμογή 
της παρ. 1 πρέπει 

α) Να διευκρινίζει την ή τις κατηγορίες υπηρεσιών για 
τις οποίες χορηγείται παρέκκλιση και τους ειδικούς πε¬ 
ριορισμούς χώρων ή χωρητικότητας που την δικαιολο¬ 
γούν. 

β) Να συνοδεύεται από σχέδιο κατάλληλων μέτρων με 
σκοπό να αρθούν αυτοί οι περιορισμοί καθώς και αντί¬ 
στοιχο χρονοδιάγραμμα υλοποίησης τους, το οποίο να εί¬ 
ναι ανά πάσα στιγμή διαθέσιμο για πληροφόρηση των εν¬ 
διαφερομένων. 

Επί πλέον η παρέκκλιση δεν πρέπει 

- να παραβλάπτει αδικαιολογήτως την επίτευξη των 
στόχων του παρόντος Διατάγματος 

- να προκαλεί στρεβλώσεις ανταγωνισμού μεταξύ των 
φορέων ή / και των χρηστών που αυτοεξυπηρετούνται 

- να είναι ευρύτερη του αναγκαίου 

3. Η απόφαση του Υπουργού Μεταφορών και Επικοινω¬ 
νιών με την οποία χορηγείται παρέκκλιση βάσει της παρ 1 
του παρόντος άρθρου καθώς και η αιτιολόγησή της κοι¬ 
νοποιείται με μέριμνα της αρμόδιας Αεροπορικής Αρχής 
στην Ευρωπαϊκή Επιτροπή τουλάχιστον τρεις (3) μήνες 
πριν από την έναρξη ισχύος της. Εντός του τριμήνου αυ¬ 
τού η Ευρωπαϊκή Επιτροπή κατόπιν διαβουλεύσεων μετά 
ενδιαφερόμενο μέρη, αποφασίζει είτε να εγκρίνει, είτε να 
απορρίψει την χορηγούμενη παρέκκλιση, είτε να απαιτή¬ 
σει την τροποποίηση ή τον περιορισμό της. Η απόφαση 
της Επιτροπής δημοσιεύεται στην επίσημη Εφημερίδα 
των Ευρωπαϊκών Κοινοτήτων. 

4. Η διάρκεια των παρεκκλίσεων που χορηγούνται κατ' 
εφαρμογή της παρ. 1 δεν μπορεί να υπερβαίνει την τριε¬ 
τία εκτός από τις παρεκκλίσεις που χορηγούνται βάσει 
της παρ. 1 στοιχ. β . Περαιτέρω και πάντως όχι αργότερα 
από τρεις μήνες πριν από το τέλος της περιόδου της πα¬ 
ρέκκλισης ο Υπουργός Μεταφορών και Επικοινωνιών με¬ 
τά από γνώμη του Οργανισμού Διαχείρισης και σχετική 
εισήγηση της αρμόδιας Αεροπορικής Αρχής μπορεί να 
λάβει νέα απόφαση επί κάθε νέου αιτήματος για παρέκ¬ 
κλιση, η οποία θα υπόκειται στη διαδικασία του παρόντος 
άρθρου. Η διάρκεια των παρεκκλίσεων που χορηγούνται 

βάσει τηςπαρ. 1 στοίχ. β δεν μπορεί να υπερβαίνει την διε¬ 
τία. Ωστόσο, βάσει της παρ.1 ο Υπουργός Μεταφορών 
και Επικοινωνιών μετά από εισήγηση της αρμόδιας Αερο¬ 
πορικής Αρχής μπορεί να ζητήσει μια εφ άπαξ διετή πα¬ 
ράταση της περιόδου αυτής. Επί του αιτήματος αυτού α¬ 
ποφασίζει οριστικά η Ευρωπαϊκή Επιτροπή επικουρούμε- 
νη από την Συμβουλευτική Επιτροπή του επομένου 
άρθρου. 

5. Σε περίπτωση μη εγκρίσεως ή τροποποίησης της πα¬ 
ρέκκλισης από την Ευρωπαϊκή Επιτροπή σύμφωνα με τα 
ανωτέρω η παρέκκλιση δεν εφαρμόζεται ή εφαρμόζεται 
όπως τελικά εγκρίθηκε από αυτήν. 

ΑΡΘΡΟ 11 

ΣΥΜΜΕΤΟΧΗ ΑΝΤΙΠΡΟΣΩΠΟΥ ΣΤΗΝ 
ΣΥΜΒΟΥΛΕΥΤΙΚΗ ΕΠΙΤΡΟΠΗ 

1. Με απόφαση του Υπουργού Μεταφορών και Επικοι¬ 
νωνιών, έπειτα από εισήγηση της αρμοδίας Αεροπορικής 
Αρχής, ορίζεται ο εκπρόσωπος του Ελληνικού Κράτους 
που θα συμμετέχει στην Συμβουλευτική Επιτροπή που θα 
σχηματιστεί και θα απαρτίζεται από αντιπροσώπους όλων 
των Κρατών - Μελώντης Ε.Ε. 

ΑΡΘΡΟ 12 

ΕΠΙΛΟΓΗ ΤΩΝ ΦΟΡΕΩΝ 

1. Στις περιπτώσεις όπου ο αριθμός των φορέων έχει 
περιοριστεί (άρθρο 7 παρ. 3 ή άρθρο 10 του παρόντος) η 
επιλογή των φορέων γίνεται με διαγωνισμό. Οι ελάχιστα 
απαιτούμενες προδιαγραφές της διαδικασίας καθορίζο¬ 
νται στον Βασικό Κανονισμό Επίγειας Εξυπηρέτησης και 
ακολουθούν οι εξής αρχές και κανόνες: 

α) Ορίζονται τεχνικές προδιαγραφές (ΙθοόπίοαΙ ερβοίΐί- 
εαΐίοηε) ή όροι (εΐαπάαιτί οοηάίίίοηε) που καταρτίζονται 
έπειτα από διαβουλεύσεις με την Επιτροπή Χρηστών εκά- 
στου αερολιμένα. Τα κριτήρια επιλογής τους πρέπει να εί¬ 
ναι κατάλληλα, αντικειμενικά, διαφανή και αμερόληπτα. 
Αφού ενημερωθεί η Ευρωπαϊκή Επιτροπή από την αρμό¬ 
δια Αεροπορική Αρχή, είναι δυνατόν μεταξύ των όρων ή 
τεχνικών προδιαγραφών που πρέπει να πληρούν οι φο¬ 
ρείς η αρμόδια Αεροπορική Αρχή να απαιτεί την πρόβλε¬ 
ψη για υποχρέωση παροχής υπηρεσίας Δημοσίου Συμ¬ 
φέροντος (ρυόΐίε εθΓνίοθ οόΙίρΗΐίοπ) προκειμένου περί 
των αερολιμένων που εξυπηρετούν περιφερειακές ή ανα¬ 
πτυσσόμενες περιοχές της χώρας και οι οποίες δεν πα¬ 
ρουσιάζουν εμπορικό ενδιαφέρον έχουν όμως πρωταρχι¬ 
κή σημασίαγιατηνχώρα. Στηνπερίπτωση αυτή οι όροι και 
τεχνικές προϋποθέσεις καθώς και η αμοιβή των εν λόγω 
φορέων καθορίζονται στον Βασικό Κανονισμό επίγειας Ε¬ 
ξυπηρέτησης. 

β) Πρόσκληση υποβολής προσφορών, για τηνσυμμετο¬ 
χή στον διαγωνισμό στην οποία μπορεί να ανταποκριθεί 
κάθε ενδιαφερόμενος φορέας, αποστέλλεταιπρος δημο¬ 
σίευση στην Επίσημη Εφημερίδα των Ευρωπαϊκών Κοινο¬ 
τήτων. Προϋπόθεση συμμετοχής στην διαδικασία του 
Διαγωνισμού είναι η κάλυψη από τον ενδιαφερόμενο φο¬ 
ρέα των κριτηρίωντηςπαραγράφου 1 του άρθρου Ιδ. Τα 
κριτήρια ελέγχονται τόσο από τον Οργανισμό Διαχείρι¬ 
σης του Αερολιμένα πριν από τον Διαγωνισμό όσο και α¬ 
πάτην αρμόδια Αεροπορική Αρχή έκτων υστέρων και σε 
κάθε περίπτωση πριν από την έναρξη άσκησης των δρα- 
στηριοτήτωντους. Σε κάθεπερίπτωση οι Οργανισμοί Δια¬ 
χείρισης του Αερολιμένα είναι υπεύθυνοι για την διαπί¬ 
στωση ύπαρξης των ανωτέρω προϋποθέσεων του άρ¬ 
θρου 15 παρ. 1 προκειμένου να επιτρέπουν την 
συμμετοχή των φορέων παροχής υπηρεσιών σε τρίτους 
στην διαγωνιστική διαδικασία. 


γ) Οι φορείς επιλέγονται: 

ί) από τον Οργανισμό Διαχείρισης του Αερολιμένα ύ¬ 
στερα από διαβούλευση με την επιτροπή χρηστών, όταν 
ο Οργανισμός αυτός: 

- δεν παρέχει παρεμφερείς υπηρεσίες επίγειας εξυπη¬ 
ρέτησης, 

- δεν ελέγχει, άμεσα ή έμμεσα , καμία επιχείρηση που 
παρέχει τέτοιες υπηρεσίες στον σερολιμένα αυτόν και 

- δεν συμμετέχει κατά κανένα τρόπο σε μια τέτοια επι¬ 
χείρηση 

ϋ) από τον Υπουργό Μεταφορών και Επικοινωνιών κα¬ 
τόπιν διαβουλεύσεων της αρμόδιας Αεροπορικής Αρχής 
με την επιτροπή χρηστών και τον Οργανισμό Διαχείρισης 
του Αερολιμένα και σχετικής προς αυτόν εισήγησης της 
ως άνω Αρχής σε όλες τις άλλες περιπτώσεις, 
δ) Οι φορείς επιλέγονται για επτά το πολύ έτη. 
ε) Όταν ο φορέας παύει την δραστηριότητα του πριν 
την λήξη της περιόδου για την οποία επελέγη αντικαθί¬ 
σταται με την ίδια διαδικασία. 

2. Όταν ο αριθμός των φορέων είναι περιορισμένος κατ’ 
εφαρμογή του άρθρου 7 παρ. 3 ή του άρθρου 10 του πα¬ 
ρόντος διατάγματος, ο οργανισμός διαχείρισης του Αε¬ 
ρολιμένα μπορεί να παρέχει ο ίδιος υπηρεσίες επίγειας ε¬ 
ξυπηρέτησης χωρίς να υπόκειται στην διαδικασία επιλο¬ 
γής που προβλέπεται στην παράγραφο 1. Ομοίως ο 
οργανισμός διαχείρισης δύναται, άντ’ αυτού, να εξουσιο¬ 
δοτήσει μια άλλη επιχείρηση, χωρίς να την υποβάλλει 
στην διαδικασία αυτή, να παρέχει υπηρεσίες επίγειας ε¬ 
ξυπηρέτησης στον συγκεκριμένο αερολιμένα: 

-εάν ελέγχει την επιχείρηση αυτή άμεσα ή έμμεσα ή 
-εάν η επιχείρηση αυτή τον ελέγχει άμεσα ή έμμεσα. 
Εφόσον ο Οργανισμός Διαχείρισης πρόκειται να παρέ¬ 
χει υπηρεσίες επίγειας εξυπηρέτησης θα πρέπει να το 
γνωστοποιήσει στην αρμόδια Αεροπορική Αρχή το αργό¬ 
τερο μέχρι την 1η του μεθεπομένου, απάτην δημοσίευση 
του παρόντος, μηνός και για τους αερολιμένες που πρό¬ 
κειται να λειτουργήσουν στο μέλλον ένα έτος πριν την 
προβλεπόμενη ημερομηνία έναρξης της λειτουργίας 
τους. 

3. Ο Οργανισμός Διαχείρισης ενημερώνει την επιτροπή 
χρηστών για τις αποφάσεις που λαμβάνει βάσει τ ου πα¬ 
ρόντος άρθρου. 

ΑΡΘΡΟ 13 

ΝΗΣΙΩΤΙΚΟΙ ΑΕΡΟΛΙΜΕΝΕΣ 
Στο πλαίσιο της επιλογής των φορέων σε ένα αερολιμέ¬ 
να σύμφωνα με το άρθρο 12 του παρόντος ο Υπουργός 
Μεταφορών και Επικοινωνιών μπορεί να επεκτείνει την υ¬ 
ποχρέωση παροχής υπηρεσίας δημοσίου συμφέροντος 
και σε άλλους αερολιμένες της χώρας εφόσον πληρού- 
νται και οι τρεις ακόλουθες προϋποθέσεις: 

- οι αερολιμένες αυτοί ευρίσκονται σε νήσους της ιδίας 
γεωγραφικής περιοχής 

- έκαστος των αερολιμένων αυτών έχει ετήσια κίνηση 
τουλάχιστον εκατό χιλιάδων επιβατών 

- η επέκταση αυτή εγκρίθηκε από την Ευρωπαϊκή Επι¬ 
τροπή, η απόφαση της οποίας εκδίδεται μετά από δια- 
βουλεύσεις με την Συμβουλευτική Επιτροπή του άρθρου 
11 . 

ΑΡΘΡΟ 14 
ΔΙΑΒΟΥΛΕΥΣΕΙΣ 

Με πρωτοβουλία του Οργανισμού Διαχείρισης εκάοτου 
Αερολιμένα οργανώνονται υποχρεωτικά εντός του πρώ¬ 
του τριμήνου εκάστου έτους διαβουλεύσεις μεταξύ του 
Οργανισμού Διαχείρισης, της επιτροπής χρηστών καιτων 

φορέων εκάστου αερολιμένα που καλύπτεται από τις πα¬ 
ρούσες διατάξεις καθώς και εκπροσώπου της αρμόδιας 
Αεροπορικής Αρχής ο οποίος θα παρίσταται. Οι διαβου- 
λεύσεις αφορούν ιδίως τις τιμές των υπηρεσιών που έτυ- 
χαν παρέκκλισης κατ’ εφαρμογή του άρθρου ΙΟπαρ. 1 στ. 
β καθώς και την οργάνωση της παροχής αυτών. 

ΑΡΘΡΟ 15 
ΕΓΚΡΙΣΗ 

1. Οι φορείς επίγειας εξυπηρέτησης ή οι αυτοεξυπηρε- 
τούμενοι χρήστες εξαρτούν την έναρξη της άσκησης των 
δραστηριοτήτων τους σε ένα ελληνικό Αερολιμένα από έ¬ 
γκριση που χορηγείται με απόφαση του Υπουργού Μετα¬ 
φορών και Επικοινωνιών μετά από εισήγηση της αρμό¬ 
διας Αεροπορικής Αρχής πριν από την έναρξη των εν λό¬ 
γω δραστηριοτήτων. 

Η έγκριση χορηγείται με βάση κριτήρια διαφανή, αντι¬ 
κειμενικά, κατάλληλα και αμερόληπτα που αναφέρονται 
στην: 

α. Υγιή χρηματοοικονομική κατάσταση 
β. Επαρκή ασφαλιστική κάλυψη 
γ. Ασφάλεια (ΒαίθΙγ αηά δθουπίγ) των εγκαταστάσεων, 
των αεροσκαφών, του εξοπλισμού και των προσώπων 
δ. Προστασία του περιβάλλοντος 
ε. Τήρηση της ισχύουσας κοινωνικής νομοθεσίας. 

Τα κριτήρια στο σύνολό τους καθορίζονται στον Βασικό 
Κανονισμό επίγειας εξυπηρέτησης. 

Τα κριτήρια βασίζονται στις ακόλουθες αρχές : 

- Εφαρμόζονται στους διάφορους φορείς και χρήστες 
χωρίς διακρίσεις. 

- Προσαρμόζονται στον επιδιωκόμενο στόχο. 

- Δεν εμποδίζουν την πρόσβαση στην αγορά ή την ελευ¬ 
θερία στην αυτοεξυπηρέτηση σε επίπεδο κατώτερο από 
το προβλεπόμενο στο παρόν Διάταγμα. 

2. Η έγκριση μπορεί να μην χορηγείται ή να ανακαλείται 
από τον Υπουργό Μεταφορών και Επικοινωνιών μόνον ό¬ 
ταν ο φορέας ή ο αυτοεξυπηρετούμενος χρήστης από υ- 
παιτιότητά του δεν πληροί τα προαναφερθέντα κριτήρια 
κατά τη ν έναρξη ή στην διάρκεια των δραστηριοτήτων αυ¬ 
τών. Τούτο πιστοποιείται είτε από έλεγχο της αρμόδιας Α¬ 
εροπορικής Αρχής, είτε μετά από γνώμη του Οργανισμού 
Διαχείρισης του Αερολιμένα και σχετική εισήγηση της αρ¬ 
μόδιας Αεροπορικής Αρχής προς τον Υπουργό Μεταφο¬ 
ρών και Επικοινωνιών. 

Οι λόγοι απόρριψης ή ανάκλησης κοινοποιούνται στον 
ενδιαφερόμενο φορέα ή αυτοεξυπηρετούμενο χρήστη 
και στον Οργανισμό Διαχείρισης του Αερολιμένα . 

3. Ο φορέας επίγειας εξυπηρέτησης προς τρίτους κα¬ 
θώς και ο αυτοεξυπηρετούμενος χρήστης υπόκεινται σε 
συνεχή έλεγχο των μέσων, εξοπλισμού και εγκαταστάσε¬ 
ων του απάτην αρμόδια Αεροπορική Αρχή καθώς και τον 
Οργανισμό Διαχείρισης του Αερολιμένα για τη διαπίστω¬ 
ση εφαρμογήςτωνπροβλέψεωντου παρόντος ως καιτων 
όρων και προϋποθέσεων της χορηγηθείσης εγκρίσεως. 

ΑΡΘΡΟ 16 

ΚΑΝΟΝΕΣ ΔΕΟΝΤΟΛΟΓΙΑΣ 
Με τον Βασικό Κανονισμό Επίγειας Εξυπηρέτησης προ- 
βλέπεται ότι, μετά από γνώμη του Οργανισμού Διαχείρι¬ 
σης εκάστου Αερολιμένα: 

1. Να απαγορεύεται σε φορέα επίγειας εξυπηρέτησης 
να παρέχει υπηρεσίες ή σε χρήστη να αυτοεξυπηρετείται 
όταν αυτός δεν τηρεί τους κανόνες που έχουν επιβληθεί 
με σκοπό να εξασφαλίζεται η ορθή λειτουργία του αερο¬ 
λιμένα. Οι κανόνες αυτοί πρέπει να τηρούν τις ακόλουθες 
αρχές: 


α) Να εφαρμόζονται στους διαφόρους φορείς και χρή¬ 
στες χωρίς διακρίσεις, 

β) Να συνδέονται με τον επιδιωκόμενο στόχο, 

γ) Να μην καταλήγουν στη μείωση της πρόσβασης στην 
αγορά ή της αυτοεξυπηρέτησης σε επίπεδο κατώτερο α¬ 
πό το προβλεπόμενο στο παρόν Διάταγμα. 

2. Να επιβάλλεται, κυρίως, στους παρέχοντες υπηρε¬ 
σίες εδάφους στον αερολιμένα να συμμετέχουν ισότιμα 
και χωρίς διακρίσεις στην εκπλήρωση των υποχρεώσεων 
παροχής υπηρεσιών δημόσιου συμφέροντος που προ- 
βλέπονται από την εθνική νομοθεσία, ιδίως όσον αφορά 
την υποχρέωση της μόνιμης παροχής των υπηρεσιών. 

ΑΡΘΡΟ 17 

ΠΡΟΣΒΑΣΗ ΣΤΙΣ ΕΓΚΑΤΑΣΤΑΣΕΙΣ 

1. Οι αρμόδιες Αεροπορικές Αρχές διασφαλίζουν την ε¬ 
λεύθερη πρόσβαση των φορέων επίγειας εξυπηρέτησης 
και των αι/τοεξυπηρετούμενων χρηστών στις εγκαταστά¬ 
σεις του Αερολιμένα, στο μέτρο που αυτό απαιτείται για 
την άσκηση των δραστηριοτήτων τους. Εάν η αρμόδια Α¬ 
εροπορική Αρχή ή ο Οργανισμός Διαχείρισης του Αερολι¬ 
μένα επιβάλλουν όρους για την πρόσβαση αυτή οι όροι 
πρέπει να είναι κατάλληλοι, αντικειμενικοί διαφανείς και 
αμερόληπτοι. 

2. Οι χώροι που διατίθενται για την εκτέλεση εργασιών 
επίγειας εξυπηρέτησης σε κάθε Αερολιμένα πρέπει να 
κατανέμονται μεταξύ των διαφόρων φορέων και μεταξύ 
των διαφόρων αυτοεξυπηρετούμενων χρηστών, συμπε¬ 
ριλαμβανομένων των νεοαφικνουμένων, στο μέτρο που 
είναι αναγκαίο για την άσκηση των δικαιωμάτων τους και 
για την διασφάλιση ουσιαστικού και θεμιτού ανταγωνι¬ 
σμού, με βάση κατάλληλους, αντικειμενικούς, διαφανείς 
και αμερόληπτους κανόνες και κριτήρια, τα οποία θεσπί¬ 
ζονται στις οικείες διατάξεις του Κανονισμού Επίγειας Ε¬ 
ξυπηρέτησης. 

ΑΡΘΡΟ 18 

ΠΡΟΣΤΑΣΙΑ ΚΑΙ ΑΣΦΑΛΕΙΑ 

Οι διατάξεις του παρόντος Διατάγματος ουδόλως θί¬ 
γουν τα δικαιώματα και τις υποχρεώσεις που έχουν θε¬ 
σπιστεί και αφορούν την Δημόσια Τάξη, την προστασία 
και την ασφάλεια των Αερολιμένων. 

ΑΡΘΡΟ 19 

ΚΟΙΝΩΝΙΚΗ ΠΡΟΣΤΑΣΙΑ ΚΑΙ ΠΡΟΣΤΑΣΙΑ ΤΟΥ 
ΠΕΡΙΒΑΛΛΟΝΤΟΣ 

Κατά την εφαρμογή του παρόντος Διατάγματος τηρού¬ 
νται οι ισχύουσες εθνικές και κοινοτικές Διατάξεις για την 
προστασία των δικαιωμάτων των εργαζομένων και την 
προστασία του περιβάλλοντος. 

ΑΡΘΡΟ 20 

ΤΗΡΗΣΗ ΤΩΝ ΙΣΧΥΟΥΣΩΝ ΔΙΑΤΑΞΕΩΝ 

Ο Οργανισμός Διαχείρισης του Αερολιμένα, οι φορείς 
επίγειας εξυπηρέτησης, οι αυτοεξυπηρετούμενοι χρή¬ 
στες και γενικά όλοι οι καθ’ οιονδήποτε τρόπο εμπλεκό¬ 
μενοι στις διαδικασίες επίγειας εξυπηρέτησης στους Ελ¬ 
ληνικούς Αερολιμένες υποχρεούνται να τηρούν την Ελλη¬ 
νική και Κοινοτική νομοθεσία. Η αρμόδια Αεροπορική 
Αρχή παρακολουθεί ελέγχει την εφαρμογή και συμμόρ¬ 
φωση των εμπλεκομένων με τις διατάξεις του παρόντος 
Διατάγματος. 

ΑΡΘΡΟ 21 

ΚΥΡΩΣΕΙΣ ΣΕ ΠΕΡΙΠΤΩΣΕΙΣ ΠΑΡΑΒΑΣΕΩΝ 

1. Κάθε πράξη ή παράλειψη αντίθετη με τα οριζόμενα 
στο παρόν Διάταγμα, συνιστά παράβαση και επιφέρει τις 
προβλεπόμενες στο παρόν άρθρο κυρώσεις. 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3131 


2 . Οι παραβάσεις των διατάξεων των άρθρων 7,16,17, 
19, και 20 τιμωρούνται με χρηματικό πρόστιμο μέχρι δέκα 
εκατομμυρίων (10.000.000) δραχμών που επιβάλλεται με 
απόφαση του Υπουργού Μεταφορών και Επικοινωνιών, 
μετά από εισήγηση της αρμόδιας Αεροπορικής Αρχής. Ει¬ 
δικά για τις παραβάσεις των άρθρων 19 και 20 κυρώσεις 
επιβάλλονται σύμφωνα με το παρόν άρθρο, μόνο εφόσον 
οι παραβάσεις αυτές δεντιμωρούνται με διατάξεις στις ο¬ 
ποίες τα άρθρα 19 και 20 αναφέρονται. Ο παραβάτης ε¬ 
ντός αποκλειστικής προθεσμίας πέντε (5) από την διαπί¬ 
στωση της παράβασης μπορεί να υποβάλλει, εγγράφως, 
ενώπιον της αρμόδιας Αεροπορικής Αρχής τις απόψεις 
του επί της παράβασης. 

3.0 φορέας επίγειας εξυπηρέτησης και ο αυτοεξυπη- 
ρετούμενος χρήστης κηρύσσεται έκπτωτος για τους κα¬ 
τωτέρω λόγους: 

α) αν κατά την άσκηση των αρμοδιοτήτων τους, καθ’ υ¬ 
ποτροπή παραβιάζουν τις τελωνειακός, τις περί προστα¬ 
σίας του συναλλάγματος και τις περί φορολογικής νομο¬ 
θεσίας διατάξεις και εφόσον ενημερωθεί εγγράφως από 
τις αντίστοιχες κρατικές υπηρεσίες η αρμόδια Αεροπορι¬ 
κή Αρχή, 

β) αν δεν τηρούν τους ισχύοντες κανόνες ασφαλείας α¬ 
εροδρομίων και αερομεταφορών, 
γ) αν δεν τηρεί τους κανόνες που αναφέρονται στην α¬ 
σφαλή διακίνηση ατόμων και φορτίου, 
δ) αν παράλληλα με τις δραστηριότητες του ως φορέα 
επίγειας εξυπηρέτησης ασκεί εντός του αερολιμένα και 
άλλες δραστηριότητες χωρίς νατού έχει δοθεί σχετική έ¬ 
γκριση ή άδεια, 

ε) αν αρνηθούν να συνδράμουν ή κατά οποιοδήποτε 
τρόπο δυσχεράνουν το έργο του Οργανισμού Διαχείρι¬ 
σης του Αερολιμένα σε περιπτώσεις κατάστασης ανά- 
γκης, 

στ) ανπροβούν σε επανειλημμένα αδικαιολόγητη άρνη¬ 
ση παροχής υπηρεσιών επίγειας εξυπηρέτησης σε συμ¬ 
βεβλημένο πελάτη-αερομεταφορέα ή σε τρίτο που έχει ε¬ 
νημερώσει σε εύλογο χρόνο για την ανάγκη παροχής υ¬ 
πηρεσιών επίγειας εξυπηρέτησης, 
ζ) όταν κηρυχθούν σε πτώχευση, 
η) όταν εμπλακούν στην διακίνηση απαγορευμένων υ¬ 
λών, 

θ) αν καθ’ υποτροπή παραβαίνει τις διατάξεις των άρ¬ 
θρων 5, 16,17,19, και 20 του παρόντος, 
ι) εάν διαπιστωθεί ότι παραβιάζεται το άρθρο 7 παρά¬ 
γραφος 4 του παρόντος. 

4. Η έκπτωση του φορέα γίνεται με αιτιολογημένη από¬ 
φαση του Υπουργού Μεταφορών και Επικοινωνιών μετά 
από γνώμη του Οργανισμού Διαχείρισης του Αερολιμένα 
και σχετικής εισήγησης της αρμόδιας Αεροπορικής Αρ- 

χής· , , 

5. Κατάτης απόφασης περί έκπτωσης, ο φορέας εχειτο 
δικαίωμα άσκησης ένστασης, όπως προβλέπεται στο άρ¬ 
θρο 22 του παρόντος. 

ΑΡΘΡΟ 22 
ΕΝΣΤΑΣΕΙΣ 

1. Σε περίπτωση επιβολής κυρώσεων ή λήψης άλλων δι¬ 
οικητικών αποφάσεων λόγω παραβάσεων των διατάξεων 
των άρθρων 5, 7 παρ.4, 16 και 17 θίγόμενος έχει δικαίω¬ 
μα να υποβάλλει ένσταση ενώπιον του οργάνου που εξέ¬ 
δωσε την πράξη μέσα σε αποκλειστική προθεσμία δέκα 
(10) ημερών από την κοινοποίηση της. Ειδικότερα στην 
περίπτωση του άρθρου 15 παρ.2 το δικαίωμα ένστασης 
χορηγείται επί τη βάσει της διατάξεως αυτής. 


2. Αρμόδιο όργανο για την εκδίκαση της ενστάσεως εί¬ 
ναι ο Υπουργός Μεταφορών και Επικοινωνιών. 

3. Η απόφαση επί της ενστάσεως εκδίδεται ενός μηνός 
από την υποβολή της. 

ΑΡΘΡΟ 23 
ΑΜΟΙΒΑΙΟΤΗΤΑ 

1. Με την επιφύλαξη των διεθνών υποχρεώσεων της Ευ¬ 
ρωπαϊκής Κοινότητας όταν υπάρχουν ενδείξεις ότι, όσον 
αφορά την πρόσβαση στην αγορά υπηρεσιών επίγειας ε¬ 
ξυπηρέτησης ή αυτοεξυπηρέτησης, μία τρίτη χώρα: 

α) δενεπιφυλάσσειάθ]υΓΘ ή άθίαοίο, στους ελληνικούς, 
φορείς επίγειας εξυπηρέτησης και αυτοεξυπηρετούμε- 
νους χρήστες, μεταχείριση ανάλογη προς την μεταχείρι¬ 
ση που επιφυλάσσει το ελληνικό κράτος στους φορείς ή 
τους αυτοεξυπηρετούμενους της χώρας αυτής, ή 
β) δεν επιφυλάσσει άε ίεοίο ή άθ )υτθ εθνική μεταχείρι¬ 
ση στους ελληνικούς, φορείς επίγειας εξυπηρέτησης 
προς τρίτους και αυτοεξυπηρετούμενους χρήστες, ή 
γ) επιφυλάσσει στους φορείς επίγειας εξυπηρέτησης 
προς τρίτους και τους αυτοεξυπηρετούμενους χρήστες 
άλλων τρίτων χωρών ευνοϊκότερη μεταχείριση απ’ ότι 
στους ελληνικούς φορείς επίγειας εξυπηρέτησης και αυ¬ 
τοεξυπηρετούμενους χρήστες, 
ο Υπουργός Μεταφορών και Επικοινωνιών δύναται με¬ 
τά από εισήγηση της αρμόδιας Αεροπορικής Αρχής να α¬ 
ναστέλλει πλήρως ή εν μέρει τις υποχρεώσεις που απορ¬ 
ρέουν από το παρόν Προεδρικό Διάταγμα έναντι των φο¬ 
ρέων και των αυτοεξυπηρετούμενων χρηστών αυτής της 
τρίτης χώρας, τηρουμένου πάντοτε του κοινοτικού δικαί¬ 
ου και των υποχρεώσεων της Χώρας. 

2. Η αρμόδια Αεροπορική Αρχή ενημερώνει την Ευρω¬ 
παϊκή Επιτροπή για κάθε αναστολή ή ανάκληση δικαιω¬ 
μάτων ή υποχρεώσεων. 

ΑΡΘΡΟ 24 

ΕΚΘΕΣΗ ΕΝΗΜΕΡΩΣΗΣ 

Οι Οργανισμοί Διαχείρισης των Αερολιμένων του παρό¬ 
ντος Διατάγματος υποβάλλουν ετησίως στην αρχή κάθε 
έτους έκθεση στην αρμόδια Αεροπορική Αρχή σχετικά με 
την εφαρμογή του παρόντος Διατάγματος με όλα τα στοι¬ 
χεία τα οποία ήθελε απαιτήσει η ως άνω Αρχή. 

Εντός έτους από την εφαρμογή των διατάξεων του πα¬ 
ρόντος διατάγματος η αρμόδια Αεροπορική Αρχή συ¬ 
ντάσσει έκθεση σχετικά με τα αποτελέσματα της εφαρ¬ 
μογής την οποία υποβάλλει στην Επιτροπή των Ευρωπαϊ¬ 
κών Κοινοτήτων. 

ΑΡΘΡΟ 25 

ΚΑΤΑΡΓΟΥΜΕΝΕΣ ΔΙΑΤΑΞΕΙΣ 
1 .Από την έναρξη ισχύος του παρόντος καταργείται κά¬ 
θε άλλη διάταξη που αντίκειται στις διατάξεις του παρό¬ 
ντος. 

ΑΡΘΡΟ 26 

Προσαρτάται και αποτελεί αναπόσπαστο μέρος του πα¬ 
ρόντος Προεδρικού Διατάγματος το κατωτέρω παράρτη¬ 
μα. 

ΠΑΡΑΡΤΗΜΑ 

ΚΑΤΑΛΟΓΟΣ ΥΠΗΡΕΣΙΩΝ ΕΔΑΦΟΥΣ 
1. Οι διοικητικές υπηρεσίες εδάφους και η εποπτεία πε¬ 
ριλαμβάνουν: 

1.1 τις υπηρεσίες αντιπροσώπευσης και επαφών με τις 
τοπικές αρχές ή με κάθε άλλο πρόσωπο, τις πληρωμές 
που πραγματοποιούνται για λογαριασμό του χρήστη και 
την παροχή χώρων στους αντιπροσώπους του, 


3132 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


1.2 τον έλεγχο της φόρτωσης των μηνυμάτων και των 
τηλεπικοινωνιών, 

1.3 την επεξεργασία, την αποθήκευση, το χειρισμό και 
τη διοίκηση των μονάδων φόρτωσης , 

1.4 κάθε άλλη υπηρεσία εποπτείας πριν, κατά ή μετά 
την πτήση και κάθε άλλη διοικητική υπηρεσία που ζητεί ο 
χρήστης. 

2. Η εξυπηρέτηση επιβατών περιλαμβάνει κάθε μορφή 
εξυπηρέτησης τους κατά την αναχώρηση, την άφιξη, την 
διέλευση ή την ανταπόκριση, ιδίως δε τον έλεγχο εισιτη¬ 
ρίων, τίτλων ταξιδιού, την παράδοση των αποσκευών και 
την μεταφορά τους μέχρι τα συστήματα διαλογής . 

3. Οι υπηρεσίες αποσκευών περιλαμβάνουντη διαχείρι¬ 
ση των αποσκευών στην αίθουσα διαλογής, τη διαλογή 
τους, τη προετοιμασία τους εν όψει της αναχώρησης, τη 
φόρτωση και εκφόρτωση τους από τα συστήματα που τις 
μεταφέρουν από το α/φος στην αίθουσα διαλογής και α- 
ντιστρόφως, καθώς και τη μεταφορά αποσκευών απάτην 
αίθουσα διαλογής στην αίθουσα διανομής . 

4. Οι υπηρεσίες φορτίου και ταχυδρομείου περιλαμβά¬ 
νουν : 

4.1 για το φορτίο , τόσο κατά την εξαγωγή όσο και κα¬ 
τά την εισαγωγή του ή τη διέλευση , την πρακτική διαχεί¬ 
ρισή του , τη διεκπεραίωση των σχετικών εγγράφων, τις 
τελωνειακός διατυπώσεις και κάθε άλλο συντηρητικό μέ¬ 
τρο που έχει συμφωνηθεί μεταξύ των μερών ή απαιτείται 
από τις περιστάσεις 

4.2 για το ταχυδρομείο, τόσο κατά την άφιξη και κατά 
την αναχώρηση, την πρακτική διαχείρισή του, την διεκπε¬ 
ραίωση των σχετικών εγγράφων και κάθε συντηρητικό μέ¬ 
τρο που έχει συμφωνηθεί μεταξύ των μερών ή απαιτείται 
από τις περιστάσεις 

5. Οι υπηρεσίες στην πίστα περιλαμβάνουν: 

5.1 την καθοδήγηση του αεροπλάνου κατά την άφιξη 
και την αναχώρηση (*) 

5.2 την εξυπηρέτηση κατά την στάθμευση του αερο¬ 
πλάνου και την παροχή καταλλήλων μέσων (*) 

5.3 την οργάνωση των επικοινωνιών μεταξύ του α/φους 
και του παρέχοντος υπηρεσίες πίστας (*) 

5.4 τη φόρτωση και εκφόρτωση του αεροπλάνου, συ- 
μπεριλαμβανομένης της προμήθειας καιτης χρήσης των 
αναγκαίων μέσων, καθώς και τη μεταφορά του πληρώμα¬ 
τος και των επιβατών μεταξύ αεροσκάφους και αερο¬ 
σταθμού, καθώς και τη μεταφορά των αποσκευών μεταξύ 
αεροσκάφους και αεροσταθμού, 

5.5 την εξυπηρέτηση κατά την εκκίνηση του αεροπλά¬ 
νου και την παροχή των καταλλήλων μέσων, 

5.6 τη μετακίνηση του αεροπλάνου τόσο κατά την α¬ 
ναχώρηση όσο και κατά την άφιξη, την παροχή και την ε¬ 
φαρμογή των αναγκαίων μέτρων 

5.7 τη μεταφορά, τη φόρτωση και εκφόρτωση στο αε¬ 
ροσκάφος τροφίμων και ποτών. 

6. Οι υπηρεσίες καθαρισμού και συντήρησης του αερο¬ 
πλάνου περιλαμβάνουν: 

6.1. τον εσωτερικό και εξωτερικό καθαρισμό του αερο¬ 
πλάνου, τη συντήρηση των χώρων υγιεινής, την παροχή 
ύδατος 

6.2. τον κλιματισμό και την θέρμανση του θαλάμου, τον 


(*) Όταν οι εν λόγω υπηρεσίες δεν παρέχονται από την Υπη¬ 
ρεσία Ελέγχου Εναέριας Κυκλοφορίας. 


εκχιονισμό και την αποπάγωση του αεροπλάνου 

6.3. την τακτοποίηση του θαλάμου με εξοπλισμούς θα¬ 
λάμου, την αποθήκευση των εξοπλισμών αυτών. 

7. Οι υπηρεσίες καυσίμων και λαδιών περιλαμβάνουν: 

7.1 την οργάνωση και τον ανεφοδιασμό σε καύσιμα συ- 
μπεριλαμβανομένης της αποθήκευσης και του ελέγχου 
της ποιότητας και της ποσότητάς των, 

7.2 τη λίπανση και τον ανεφοδιασμό με άλλα υγρά. 

8. Οι υπηρεσίες συντήρησης περιλαμβάνουν: 

8.1 τις τακτικές εργασίες πριν από τη πτήση , 

8.2 τις ιδιαίτερες εργασίες που απαιτεί ο χρήστης 

8.3 την παροχή και διαχείριση ανταλλακτικών και υλι¬ 
κού συντήρησης 

8.4 την αίτηση ή κράτηση σημείου στάθμευσης ή / και 
υποστέγου για τη συντήρηση . 

9. Οι υπηρεσίες πτήσεως και διοίκησης των πληρωμά¬ 
των περιλαμβάνουν: 

9.1 την προετοιμασία της πτήσης στον αερολιμένα α¬ 
ναχώρησης ή σε κάθε άλλο σημείο, 

9.2 την εξυπηρέτηση κατά την πτήση, στην οποία περι¬ 
λαμβάνεται, ενδεχομένως η αλλαγή πορείας εν πτήση, 

9.3 τις υπηρεσίες μετά την πτήση , 

9.4 τη διοίκηση πληρωμάτων 

10. Οι υπηρεσίες μεταφοράς επί του εδάφους περιλαμ¬ 
βάνουν: 

10.1 την οργάνωση και εκτέλεση της μεταφοράς των ε¬ 
πιβατών, του πληρώματος, των αποσκευών, του φορτίου 
και του ταχυδρομείου μεταξύ διαφόρων αεροσταθμών 
του ίδιου αερολιμένα, εκτός από κάθε μεταφορά μεταξύ 
του αεροπλάνου και κάθε άλλου σημείου εντός της περι¬ 
μέτρου του ιδίου αερολιμένα, 

10.2 οιαδήποτε ειδική μεταφορά ζητεί ο χρήστης . 

11 . Οι υπηρεσίες τροφοδοσίας “ ΟαΙβπης" περιλαμβά¬ 
νουν : 

11.1 τις επαφές με τους προμηθευτές και τη διοικητική 
μέριμνα, 

11.2 την αποθήκευση των τροφίμων, των ποτών και των 
συσκευών παρασκευής τους 

11.3 τον καθαρισμό των συσκευών, 

11.4 την παρασκευή και την παράδοση συσκευών και 
τροφίμων. 

ΑΡΘΡΟ 27 
ΕΝΑΡΞΗ ΙΣΧΥΟΣ 

1 .Η ισχύς του παρόντος Διατάγματος αρχίζει αναδρο¬ 
μικά από 25.10.1997 με την επιφύλαξη των ορισμών του 
άρθρου 3 του παρόντος και εξαιρουμένωντων διατάξεων 
που θεσπίζουν προθεσμίες ή προβλέπουν κυρώσεις. 

Στον Υπουργό Μεταφορών και Επικοινωνιών αναθέτου¬ 
με τη δημοσίευση και εκτέλεση του παρόντος Διατάγμα¬ 
τος. 

Ακταίο, 23 Αυγούστου 1998 

